Ντούσαν Τάντιτς

Ο **Ντούσαν Τάντιτς** (*Dušan Tadić,* , γεννημένος στις 20 Νοεμβρίου 1988) είναι Σέρβος επαγγελματίας ποδοσφαιριστής, ο οποίος αγωνίζεται ως επιθετικός μέσος για την Αλ Ουάχντα Αμπού Ντάμπι.

## Σταδιοδρομία σε συλλόγους

### Βοϊβοντίνα
Ο Τάντιτς εξελίχθηκε βελτιώνοντας τις ικανότητές του στις ακαδημίες νέων του συλλόγου της πατρίδας του, Μπάτσκα Τόπολα. Υπέγραψε επαγγελματικό συμβόλαιο με τη Βοϊβοντίνα και έπαιξε τους πρώτους του επίσημους αγώνες στο Πρωτάθλημα Σερβίας 2006-07, στην ηλικία των 18 ετών. Αγωνιζόμενος με τη Βοϊβοντίνα κέρδισε σημαντικές εμπειρίες παίζοντας εναντίον σπουδαίων  ομάδων και παίζοντας σχεδόν τέσσερις ολόκληρες σεζόν χωρίς σοβαρούς τραυματισμούς ή συμβάντα.

### Χρόνινγκεν

Το 2010 η Βοϊβοντίνα πούλησε τον Τάντιτς στη Χρόνινγκεν για το ποσό των 1,23 εκ. ευρώ. Στις 8 Αυγούστου 2010, έκανε το επίσημο ντεμπούτο του για το σύλλογο, σε έναν αγώνα του Ολλανδικού Πρωταθλήματος εναντίον του Άγιαξ, παίζοντας σε ολόκληρη τη διάρκεια και δίνοντας μια ασίστ, στην ισοπαλία με 2-2. Στις 18 Δεκεμβρίου 2010, σημείωσε το πρώτο του γκολ με το σύλλογο, σε μία ισοπαλία 2-2 εναντίον της Εξέλσιορ. Ολοκλήρωσε τη σεζόν 2010-11 με 7 γκολ και 21 ασίστ σε 41 αγώνες. Είχε τον τρίτο μεγαλύτερο αριθμό ασίστ στην Ευρώπη για την περίοδο 2010-11, στοιχείο που αποτελεί και ένα από τα χαρακτηριστικά του παιχνιδιού του. Μπροστά του ήταν μόνο ο Μεζούτ Εζίλ (26) και ο Λιονέλ Μέσι (25). Αγωνίστηκε για τη Χρόνινγκεν για δύο χρόνια, πριν μετακινηθεί στην Τβέντε.

### Τβέντε
Στις 10 Απριλίου 2012, ανακοινώθηκε η μεταγραφή του Τάντιτς από την Χρόνινγκεν στην Τβέντε, για 7,7 εκ. ευρώ. Στο ντεμπούτο του στις 12 Αυγούστου 2012, σημείωσε δύο γκολ εναντίον της πρώην ομάδας του.

### Σαουθάμπτον
Ο Τάντιτς έγινε το πρώτο απόκτημα του νέου προπονητή της Σαουθάμπτον, Ρόναλτ Κούμαν, στις 8 Ιουλίου 2014, υπογράφοντας τετραετές συμβόλαιο. Η μεταγραφή του εικάζεται ότι κόστισε 10,9 εκ. στερλίνες. Έκανε το επίσημο ντεμπούτο του στις 17 Αυγούστου, στον πρώτο αγώνα της σεζόν της Πρέμιερ Λιγκ, παίζοντας 74 λεπτά στην ήττα με 2-1 από τη Λίβερπουλ. Έδωσε την ασίστ για το γκολ της Σαουθάμπτον, μετά από το ένα-δύο με το σκόρερ Ναθανιέλ Κλάιν. 

Σημείωσε το πρώτο του γκολ με τη Σαουθάμπτον στις 23 Σεπτεμβρίου, με πέναλτι στην νίκη με 2-1 εναντίον της Άρσεναλ στο Emirates, για το Λιγκ Καπ. Το πρώτο του γκολ στην Πρέμιερ Λιγκ, ήρθε στη συντριπτική νίκη με 8-0 επί της Σάντερλαντ στις 18 Οκτωβρίου, στον οποίο έδωσε τέσσερις ασίστ, ισοφαρίζοντας το ρεκόρ της Πρέμιερ Λιγκ για τις περισσότερες ασίστ σε έναν αγώνα. 

Σκόραρε σε μια νίκη με 2-0 επί της Άρσεναλ την 1η Ιανουαρίου 2015 και δέκα ημέρες αργότερα σκόραρε το μοναδικό γκολ της Σαουθάμπτον, κερδίζοντας τη Μάντσεστερ Γιουνάιτεντ στο Ολντ Τράφορντ και ανεβαίνοντας στην τρίτη θέση της βαθμολογίας, πάνω από αυτή. Αυτή ήταν η πρώτη νίκη της Σαουθάμπτον στο Ολντ Τράφοντ από το 1988. 

Ο Τάντιτς σκόραρε δύο φορές στη νίκη με 3-0 εναντίον της Νόριτς Σίτι στις 30 Αυγούστου 2015, για την πρώτη νίκη των Αγίων στη σεζόν. Στον αγώνα με αντίπαλο τη Μάντσεστερ Σίτι τον Απρίλιο του 2016 έδωσε τρεις ασίστ στη νίκη με 4-2, καθιστώντας τον μόλις τον τέταρτο παίκτη που κατορθώνει να δώσει τρεις ή περισσότερες ασίστ σε περισσότερους από έναν αγώνα της Πρέμιερ Λιγκ. Έπαιξε το καλύτερο ποδόσφαιρο του στη Σαουθάμπτον υπό τις οδηγίες του Κούμαν, με τους επόμενους προπονητές της ομάδας να έχουν λιγότερο επιθετικό πνεύμα, γεγονός που δεν ευνοούσε την επιθετική του δραστηριότητα. Στα τέσσερα χρόνια παραμονής του συμμετείχε σε 162 αγώνες, σημείωσε 24 τέρματα και παρείχε  τουλάχιστον 32 ασίστ.

### Άγιαξ
Ο Τάντιτς υπέγραψε με τον ολλανδικό σύλλογο Άγιαξ τον Ιούνιο του 2018, ο οποίος κατέβαλε ποσό μεταγραφής 11,4 εκ. ευρώ, το οποίο θα μπορούσε να φθάσει τα 13,7 εκ. ευρώ βάσει μεταβλητών. Στις 5 Μαρτίου 2019, ένα γκολ, δύο ασίστ και η απόδοση του ως πολυτιμότερος παίκτης, βοήθησαν το σύλλογο να αποκλείσει τη Ρεάλ Μαδρίτης από τη φάση των "16" του Τσάμπιονς Λιγκ, καθώς ο Άγιαξ νίκησε απροσδόκητα με 1-4 στο Στάδιο Σαντιάγκο Μπερναμπέου. Ο ισπανικός σύλλογος είχε κερδίσει τους τρεις προηγούμενους τίτλους του Τσάμπιονς Λιγκ και είχε νικήσει τον Άγιαξ με 2-1 στον πρώτο αγώνα στο Άμστερνταμ. Η απόδοση του Τάντιτς στον αγώνα είχε ως αποτέλεσμα να γίνει ο ένατος παίκτης που έλαβε ποτέ βαθμολογία 10/10 από το γαλλική αθλητική εφημερίδα L'Équipe. Τη σεζόν 2020-21 παρείχε 37 ασίστ σε επίσημους αγώνες, οι περισσότερες που έχουν καταγραφεί σε μια σεζόν στην ιστορία. Συνολικά κατά την παραμονή του στον Άγιαξ σε 241 επίσημους αγώνες σημείωσε 105 γκολ και παρείχε 108 ασίστ (112 σύμφωνα με το σύλλογο).

### Φενέρμπαχτσε
Στις 16 Ιουλίου 2023, ο Τάντιτς υπέγραψε διετές συμβόλαιο με την Φενέρμπαχτσε . Στις 26 Ιουλίου 2023, έκανε το ντεμπούτο του στο ΟΥΕΦΑ Γιουρόπα Κόνφερενς Λιγκ εναντίον της Ζίμπρου Κισινάου στο Στάδιο Σούκρου Σαρατσόγλου, όπου η Φενέρμπαχτσε νίκησε με 5–0.

## Εθνική ομάδα
Ο Τάντιτς ήταν τακτικό μέλος των Εθνικών Σερβίας U19 και U21, που συμμετείχαν τόσο στο Ευρωπαϊκό Πρωτάθλημα U19 του 2007, όσο και στο Ευρωπαϊκό Πρωτάθλημα U21 του 2009. Επίσης, αγωνίστηκε με τη Σερβία στους Ολυμπιακούς Αγώνες του 2008. 

Κλήθηκε για πρώτη φορά στην Εθνική Σερβίας το 2008, σε ηλικία 20 ετών. Δεν ήταν μέχρι το 2011, που έγινε μόνιμο μέλος της ομάδας και του βασικού σχήματος και αποτελούσε αναπόσπαστο μέρος της εθνικής ομάδας κατά τη διάρκεια της ανεπιτυχούς προσπάθειας της Σερβίας να προκριθεί στο Παγκόσμιο Κύπελλο του 2014 στη Βραζιλία. Ο Τάντιτς σημείωσε το πρώτο του γκολ για την Εθνική της χώρας του, στον εντός έδρας προκριματικό αγώνα για το Παγκόσμιο Κυπέλλου του 2014 εναντίον της Ουαλίας στις 12 Σεπτεμβρίου 2012, με νίκη 6-1, όντας η όγδοη πλήρης συμμετοχής του. 

Τον Ιούνιο του 2018, επιλέχθηκε στην Εθνική Σερβίας για το Παγκόσμιο Κύπελλο του 2018, παίζοντας και στους τρεις αγώνες της φάσης ομίλων. Έκλεισε τη διεθνή του σταδιοδρομία με 111 εμφανίσεις, 23 γκολ και 38 ασίστ, στους 10 πρώτους όλων των εποχών σε διεθνείς αγώνες, όπως και στο σύνολο της καριέρας του.

## Τίτλοι και διακρίσεις

### Με συλλόγους

#### Βοϊβοντίνα
* Κύπελλο Σερβίας: Φιναλίστ 2006-07, 2009-10 

#### Σαουθάμπτον
* Λιγκ Καπ Αγγλίας: Φιναλίστ 2016-17 

#### Άγιαξ

* Έρεντιβιζι (3): 2018–19, 2020–21, 2021–22
* Κύπελλο Ολλανδίας (2): 2018–19, 2020–21
* Σούπερ Καπ Ολλανδίας: 2019

### Ατομικές
 
* Ομάδα της Χρονιάς στο Πρωτάθλημα Σερβίας: 2009-10
* Κορυφαίος σε ασίστ στο Πρωτάθλημα Ολλανδίας (2): 2010-11, 2013-14
* Σέρβος Ποδοσφαιριστής της Χρονιάς (3): 2016  2016, 2021
* Ομάδα της χρονιάς του ολλανδικού πρωταθλήματος (4): 2013–14, 2018–19, 2020–21, 2022–23
* Πρώτος σκόρερ του ολλανδικού πρωταθλήματος: 2018–19 
* Καλύτερη ενδεκάδα του UEFA Τσάμπιονς Λιγκ: 2018–19
* Κορυφαίος πάροχος ασίστ στο Τσάμπιονς Λιγκ: 2018–19
* Η καλύτερη ενδεκάδα του UEFA Γιουρόπα Λιγκ: 2020–21
* Ποδοσφαιριστής της Χρονιάς στην Ολλανδία: 2020–21

## Παραπομπές


## Εξωτερικοί σύνδεσμοι
 
* 
* Προφίλ στο *[[Voetbal International]]*  
* Προφίλ στο Just-Football.com 

Κατηγορία:Σέρβοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Σερβίας Κ19
Κατηγορία:Ποδοσφαιριστές Εθνικής Σερβίας Κ21
Κατηγορία:Ποδοσφαιριστές Εθνικής Σερβίας Κ23
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές στους Θερινούς Ολυμπιακούς Αγώνες 2008
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Βοϊβοντίνα Νόβι Σαντ
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές ΦΚ Χρόνινγκεν
Κατηγορία:Ποδοσφαιριστές ΦΚ Τβέντε
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Σαουθάμπτον ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:FIFA Century Club
Κατηγορία:Ποδοσφαιριστές Ευρωπαϊκού Πρωταθλήματος 2024